Pebble revine! Fondatorul original pregătește un nou ceas smart, fără brand-ul cumpărat de Google
Pebble, unul dintre primele branduri care a popularizat conceptul de smartwatch, se pregătește de o revenire neașteptată. Eric Migicovsky, fondatorul original al companiei, a anunțat că lucrează la un nou ceas inteligent inspirat de Pebble, dar cu un nume diferit, deoarece brandul a fost cumpărat de Google odată cu achiziția Fitbit. Cu toate acestea, noul dispozitiv va păstra filosofia care a făcut Pebble unic: ecran E-ink, autonomie extinsă și o experiență software deschisă.